שוק האג"ח האמריקני בשל לבצע "RESET"
בעוד הכותרות מסביב לעולם מתרכזות בעיקר בהתבטאויות של הנשיא טראמפ והסיכוי שהוא יפתח במלחמת סחר שתגרור לתוכה מדינות נוספות, המהלכים המשמעותיים מתרחשים בשוקי האג"ח, ובעיקר מצד הפד'. כפי שכתבנו בסופ"ש האחרון, כמעט כל תנודה בשווקים ניתן למצוא לה מקורות בשינוי פוזיציות של אחד הבנקים המרכזיים (לכתבה המלאה).
ובכן, נראה כי שוק אגרות החוב של החברות בארה"ב בשל לבצע "RESET" ולהתחיל לתמחר את שינוי המדיניות של הבנקים המרכזיים. אם נסתכל על הדירוגים בארה"ב נראה כי החברות בדירוג AAA בארה"ב התחילו להפנים לאחרונה את שינוי המדיניות של הפד', והתשואה זינקה בשבוע האחרון לרמה של 3.41%, רמה הגבוה ביותר מאז 2010.
הפרט שמפתיע הוא שהזינוק בתשואות האג"חים של החברות לא מורגש כמעט בדירוגים הנמוכים.המשקיעים בשוק עדיין מתמחרים את החברות המסוכנות יותר בדומה לתמחור שלפני מספר חודשים, ואין פיצוי לסיכון על קנייה של אג"ח מסוכן יותר.
למעשה מדובר בכשל שוק, שכן המשקיעים מתחילים לתמחר את הסיכון דווקא האגרות החוב הבטוחות ביותר, ונראה כי זה רק שאלה של זמן עד ששוק האג"ח בדירוג מסוכן יתחיל לחוות מכירות.
נזכיר כי ע"פ הבנק להסדרים בינלאומיים (סימול:BIS) כ-10.5% מהחברות בארה"ב מדורגות היום כחברות זומבי, כלומר חברה הקיימת עשר שנים ויותר, והיחס בין הרווח לפני מיסים להוצאות על החזרי הלוואות נמוך מאחד. כלומר חברה ששורדת רק בגלל יכולת מחזור החוב. המספר נכון להיום כפול מהמספר שהיה ב-2008 רגע לפני שהתחיל משבר הסאבפריים. תמחור מחדש של הסיכונים בשוק האג"ח, שנראה כרגע בלתי נמנע לאור הצעדים של הפד', עלול ליצור כדור שלג שגדול הרבה יותר ממשבר הסאב פריים.
הנפילה בדרך עדיף לברוח עם מה שיש ביד מלקוות לעוד פירורים ולהיות בפנים כשה...ליהמן הבא יתגלה.
יש נתונים לגבי אותן 10% חברות זומבי?
למשל גרף עוגה שמראה מה השווי הממוצע שלהן והחלק היחסי של כל שווי מסך ה-10%?
אציין פעם נוספת בהמשך לפרופ' אבירם שלנו שהכתבות שלך מעידות על הבנה עמוקה בחומר הספציפי וניראה בעליל שבכלל בכלכלות ובשווקים. תבורך. עלה והצלח.